Елвио Ромеро
От пътника

Превод от испански: Никола Инджов, 1998

chitanka.info

Ето ме с хората от моя път:

Справедливият, Бедният, Преследваният

и Бунтовникът. Някъде оттам дойде

гласът ми, някъде от тях. Бях с тях

да си избера минало, да отлъча

сърцето си. Виното, хлябът

бяха с мене. Човешки

сияния ме озариха. Сега нищо,

нищо повече нямам от свят споделен,

споделена любов, споделен поглед.

Моята песен оттам дойде.

Ето ме разпилян по моя път.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.